el en el el en en el el el el el el el el el el en fr el en el el el el ro ca el el el el el el el el el it el es en es el es el es en el el el el el el el el el el el el el el el el el el el el el el en en fr en el
Το Διεθνές Φεστιβάλ Κινηματογράφου της Σύρου (SIFF) επιστρέφει 28–31 Ιουλίου  – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Με κύριο θέμα τον Τόπο, το SIFF επικεντρώνεται φέτος στην ανάδειξη της τοπικότητας της Σύρου ως αναπόσπαστο κομμάτι της εξελικτικής και δημιουργικής πορείας του νησιού. Ταυτόχρονα, προωθεί την αντίληψη ότι η περιφέρεια μπορεί να έχει δυναμική αντίστοιχη με αυτή των μεγάλων αστικών κέντρων και να λειτουργεί ως τόπος σύγχρονης καλλιτεχνικής δημιουργίας και προβολής.
Έτσι, η εναρκτήρια προβολή του Φεστιβάλ, στον θερινό κινηματογράφο Παλλάς, αποτίει φόρο τιμής στη Σύρο με το ντοκιμαντέρ Σύρος, Το δαντελένιο νησί (Αντώνης Αλμπανόπουλος, Ελλάδα, 1965, 14΄), το οποίο αναδεικνύει την πλούσια ιστορία, τη μοναδική πολιτιστική, βιομηχανική και περιβαλλοντική κληρονομιά του νησιού. Αμέσως μετά θα ταξιδέψουμε στα ποιητικά μονοπάτια του Talking about Trees (Suhaib Gasmelbari, Σουδάν, 2019, 93΄), όπου μία παρέα συνταξιούχων σκηνοθετών προσπαθούν –σε μία χώρα όπου ο κινηματογράφος αποτελεί παρελθόν για πολιτικούς λόγους– να μυήσουν το κοινό στη μαγεία του σινεμά, αποφασίζοντας να αναβιώσουν έναν ερειπωμένο υπαίθριο κινηματογράφο για μία μεγάλη ανοιχτή προβολή.
Η επόμενη μέρα μάς βρίσκει στο ιστορικό Ναυπηγείο Ταρσανάς για ένα Συνέδριο Αρχιτεκτόνων / Architects’ Congress (Laszlo Moholy-Nagy, Γαλλία/Ελλάδα, 1933, 29΄) που πραγματοποιήθηκε εν πλω, κατά τη διάρκεια κρουαζιέρας στη Μεσόγειο. Στο CIAM (Διεθνές Συνέδριο Σύγχρονης Αρχιτεκτονικής), ο πρωτοπορος του Bauhaus, καταγράφει εξέχουσες προσωπικότητες της εποχής. Η Ελληνίδα συνθέτρια, περφόρμερ, DJ και sound designer Saber Rider –το ενδιαφέρον της οποίας επικεντρώνεται αυτή την περίοδο στα plunderphonics και στην αναλογική σύνθεση– θα παρουσιάσει ζωντανά μια πρωτότυπη μουσική σύνθεση, ένα  αυτοσχεδιαστικό ηχοτοπίο που αναδεικνύει το εθνογραφικό θέμα και τη φόρμα της ταινίας.
Από τον προγραμματισμό του φετινού Φεστιβάλ δεν θα μπορούσε να λείπει η Ιστορία για αγρίους / A Tall Tale (Lucia Babjaková Nimcová, Σλοβακία, 2016, 34΄), ένα ντοκιμαντέρ παρατήρησης γυρισμένο στη Δυτική Ουκρανία, το οποίο γεφυρώνει δημιουργικά την αφήγηση με τα ηχητικά και μουσικά στοιχεία και τις σχεδόν φωτογραφικές, νατουραλιστικές στατικές σκηνές. Ενώ λίγο νωρίτερα, θα παρακολουθήσουμε την Πατρίδα του ηλεκτρισμού / The Homeland of Electricity (Λαρίσα Σέπτικο, ΕΣΣΔ, 1967, 38′), μία μεταφορά της ιστορίας του Αντρέι Πλατόνοφ.
Στο καθιερωμένο μας, πλέον, ραντεβού στο ντράιβ-ιν στην Ντελαγκράτσια μας περιμένει το Ακολουθήστε τες / Follow Them (Ελλάδα, 2020, 25΄), της βραβευμένης σκηνοθέτριας και εικαστικού Εύης Καλογηροπούλου. Μία ταινία αφιερωμένη στην εμβληματική μορφή του ελληνικού underground, στον εκδότη και ακτιβιστή Τέο Ρόμβο και στη συνεργάτιδα και σύντροφό του Χαρά Πελεκάνου όπως, επίσης, και δύο ταινίες μικρού μήκους του Τέο Ρόμβου και του συνεργάτη του Νίκου Θεοδοσίου. Ακολουθεί το κλασικό αστυνομικό αριστούργημα Το απολιθωμένο δάσος / The Petrified Forest (Archie Mayo, ΗΠΑ, 1936, 82΄), μια ταινία βασισμένη στο θεατρικό του Ρόμπερτ Σέργουντ, που καθιέρωσε τον ανεπανάληπτο Χάμφρεϊ Μπόγκαρτ ως αστέρα πρώτου μεγέθους, με συμπρωταγωνιστές τους Λέσλι Χάουαρντ και  Μπέτι Ντέιβις.
Κατά τη διάρκεια των τετραήμερων εκδηλώσεων του φετινού SIFF, θα πραγματοποιηθούν μουσικές βραδιές στην Cantina Analogue και την παραλία Κόμητο, ομιλίες με εξέχουσες προσωπικότητες της τέχνης όπως ο Τέο Ρόμβος, η Χαρά Πελεκάνου και η επιμελήτρια Νάντια Αργυροπούλου, θα παρακολουθήσουμε –στο πλαίσιο του εργαστηρίου Εναλλακτικά μονοπάτια– ένα έργο του Jazra Khaleed που διαπραγματεύεται δημιουργικά τα στιγμιότυπα από τον ταξικό πόλεμο στη Σύρο των αρχών του 20ού αιώνα.  Οι προβολές και τα πρότζεκτ που θα παρουσιαστούν στο θέατρο Απόλλων, στο πλαίσιο του εργαστηρίου Περιφερειακή Όραση, πραγματοποιούνται σε συνεργασία με την Cairo Cimatheque, τον πολιτιστικό οργανισμό UMAM-Documentation & Research (UMAM-D&R) του Λιβάνου, το NAIAS, ένα συμμετοχικό αρχείο με έδρα την Σύρο και το Δίκτυο Αρχιπέλαγος (Σύρος).
Οι εκδηλώσεις το SIFF 2022 θα ολοκληρωθούν με τη ζωντανή μουσική περφόρμανς του Πάνου Αλεξιάδη, ένας καλλιτέχνης που εξερευνά τη σύνδεση μεταξύ σύνθεσης και αυτοσχεδιασμού, δημιουργώντας μια αίσθηση περιπλάνησης μεσα σε εσωστρεφή, ήμι-αφηρημένα ηχητικά περιβάλλοντα μακράς διάρκειας, με τη χρήση κυρίως αναλογικών συνθετητών και μαγνητοταινίας.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Ενεργειακή κρίση: Στη δουλειά με κουβέρτες, σβηστά φώτα παντού – Τα ακραία σενάρια για τον χειμώνα στην Ευρώπη
Νάξος: Το project «Naxos, Smart Island» αποκαλύπτεται – Τι περιλαμβάνει
Δυσπρόσιτα για δασκάλους και καθηγητές τα νησιά των Κυκλάδων
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, SIFF, XPLOREMYKONOSNEWS.GR, ΔΙΕΘΝΕΣ ΦΕΣΤΙΒΑΛ ΚΙΝΗΜΑΤΟΓΡΑΦΟΥ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΣΥΡΟΣ, ΤΑ ΝΕΑ ΤΗΣ ΜΥΚΟΝΟΥ
Μύκονος: Σύλληψη για παράβαση σε κατάστημα
Περιοδεία Μίνας Γκάγκα και Κατερίνας Μονογυιού σε Σύρο, Νάξο και Μύκονο για τις υπηρεσίες υγείας των νησιών